Diari Oficial de la Generalitat Valenciana


Sumari del DOGV 6025, del 01-06-2009 (2009/5924)

RESOLUCIÓ de 18 de maig de 2009, de la secretària autonòmica de Justícia, per la qual s'acorda inscriure la baixa, en el Registre de Fundacions de la Comunitat Valenciana, de la Fundació Investigaciones Nefrológicas.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5924


Data del document
:   18-05-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * cessament d'activitat
    * registre de documents

RESOLUCIÓ de 18 de maig de 2009, de la secretària autonòmica de Justícia, per la qual s'acorda inscriure la baixa, en el Registre de Fundacions de la Comunitat Valenciana, de la Fundació Investigaciones Nefrológicas. [2009/5924]  
Vist l'expedient de baixa registral de la Fundació Investigaciones Nefrológicas, resulten els següents  
Fets  
Primer. La Fundació es va inscriure per Resolució de la secretària general de la Conselleria de Presidència, de data 5 de febrer de 1999, amb el número 310(V).  
Segon. Per mitjà d'un escrit de data 28 de maig de 2008, la Fundació va sol·licitar del Protectorat de Fundacions de la Comunitat Valenciana, la ratificació de l'acord d'extinció i liquidació de la Fundació, presa en la reunió del Patronat de data 6 de maig de 2006. El Patronat de la Fundació va acordar, així mateix, en l'esmentada reunió, aprovar designar, com a destinatari del patrimoni de la Fundació, la Fundació Terapia de Encuentro. L'acord d'extinció liquidació i adjudicació dels béns resultants va ser elevat a escriptura pública en data 23 d'octubre de 2008, davant del notari del Col·legi de València, Miguel Vicente-Almazán Pérez de Petinto, amb número de protocol 1.106.   
Tercer. Que per Resolució de data 5 de febrer de 2009, de la consellera de Justícia i Administracions Públiques, es va resoldre ratificar l'acord d'extinció i els tràmits de liquidació, adoptat pel Patronat de la Fundació Investigaciones Nefrológicas. Així mateix, es resol inscriure en el Registre de Fundacions de la Comunitat Valenciana l'extinció i els tràmits de liquidació.  
Quart. Que per mitjà d'un escrit, de data 7 d'abril de 2009, la Fundació Investigaciones Nefrológicas, sol·licita la baixa registral, i acredita que el romanent ha estat lliurat a la Fundació Terapia de Encuentro.  
Fonaments de dret  
Primer. L'article 13 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de Fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la Conselleria competent en matèria de Fundacions, corresponent-li al conseller/a la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient, en virtut del que disposa l'Orde de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències en la Secretaria Autonòmica de Justícia (DOCV de 21 de novembre de 2007, núm. 5644).  
Quart. Declarada l'extinció de la Fundació, per impossibilitat de dur a terme els fins fundacionals, i conclòs el procediment de liquidació d'aquesta, d'acord amb la resolució esmentada en l'Antecedent de Fet Tercer de la present Resolució, i acreditat el lliurament del romanent a l'entitat Fundació Terapia de Encuentro, resulta procedent donar de baixa, en el Registre de Fundacions de la Comunitat Valenciana, la Fundació Investigaciones Nefrológicas, en relació amb l'article 40.4 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, i a l'empara del que estableix l'article 26 de la Llei 8/98, de 9 de desembre, de Fundacions de la Comunitat Valenciana.  
Vistos els preceptes legals citats i la resta de generals de pertinent aplicació, resolc:  
Inscriure la baixa, en el Registre de Fundacions de la Comunitat Valenciana, de la Fundació Investigaciones Nefrológicas.  
València, 18 de maig de 2009.- La secretària autonòmica de Justícia, p. a., el director general de Justícia i Menor: Antonio Gastaldi Mateo.